_:neec9e0411f3a49f3b5f63a01839dd0c4xb0
<http://schema.org/articleBody>
"<a href=\"https://norlur.am/archives/184305/befunky_collage-thumb-1\" rel=\"attachment wp-att-184306\"><img class=\"alignnone size-full wp-image-184306\" src=\"https://norlur.am/wp-content/uploads/2017/10/befunky_collage.thumb-1.jpg\" alt=\"\" width=\"604\" height=\"399\" /></a>Ֆրանսիայի իշխանությունները պատրաստվում են «Պատվո լեգեոն» շքանշանից զրկել բազմաթիվ կանանց բռնաբարելու ու նրանց նկատմամբ սեռական բնույթի ոտնձգություններ իրագործելու համար մեղադրվող հոլիվուդյան պրոդյուսեր Հարվի Վայնշտեյնին: Այս մասին հայտարարել է Ֆրանսիայի նախագահ Էմանուել Մակրոնը:\r\n\r\n«Ես համապատասխան քայլեր եմ ձեռնարկել մի շարք կանանց նկատմամբ սեռական բռնության, ոտնձգությունների ու բռնաբարության համար մեղադրվող Վայնշտեյնից շքանշանը հետ վերցնելու ուղղությամբ»,-մեջբերում է <a href=\"https://english.alarabiya.net/en/life-style/entertainment/2017/10/16/France-to-strip-Weinstein-of-legion-d-Honneur-Macron.html\" target=\"_blank\" rel=\"nofollow noopener\">Al Arabiya</a>-ն 39-ամյա Մակրոնի խոսքը:\r\n\r\nՀայտնի է, որ պրոդյուսերը Ֆրանսիայի բարձրագույն մրցանակին էր արժանացել 2012թ.՝ Միացյալ Նահանգներում արտասահմանյան ֆիլմերի առաջխաղացմամբ զբաղվելու համար:\r\n\r\nՆշվում է, որ Վայնշտեյնին հրապարակավ մեղադրած կանանց մեջ կա 4 ֆրանսիացի դերասանուհի:\r\n\r\n<a href=\"http://www.tert.am/am/news/2017/10/15/harvi/2512140\">\r\nՀիշեցնենք</a>, որ օրեր առաջ Հարվի Վայնշտեյնը հեռացվել է Ամերիկյան Կինոարվեստի և գիտության ակադեմիայից: Նրա անդամակցության ավարտի մասին որոշումը կայացվել է կինոակադեմիայի արտահերթ խորհրդակցության արդյունքում, որին ներկա են գտնվել այնպիսի հայտնի դեմքեր, ինչպիսիք են Սթիվեն Սփիլբերգը, Թոմ Հենքսը, Քեթլին Քենեդին և Վուպի Գոլդբերգը:\r\n\r\nԱյս քայլով վերջնական հարված է հասցվել Հոլիվուդի ամենաազդեցիկ պրոդյուսերի կարիերային, որին ավելի վաղ ժամանակավորապես հեռացրել էին իր իսկ հիմնած Miramax և Weinstein Company ընկերություններից:\r\n\r\nՎայնշտեյնի անդամակցությունը դադարեցրել է նաև BAFTA բրիտանական կինոակադեմիան:\r\n\r\nԱմերիկյան կինոակադեմիայից նշել են, որ այս որոշումը կայացրել են կինոարվեստում ամոթալի վարքին և սեռական ոտնձգություններին վերջ դնելու նպատակով։"
<https://norlur.am/2017/10/17/%D5%B4%D5%A1%D5%AF%D6%80%D5%B8%D5%B6%D5%A8-%D5%BA%D5%A1%D5%BF%D5%BE%D5%B8-%D5%AC%D5%A5%D5%A3%D5%A5%D5%B8%D5%B6-%D5%B7%D6%84%D5%A1%D5%B6%D5%B7%D5%A1%D5%B6%D5%AB%D6%81-%D5%AF%D5%A6%D6%80/>